Brymo

**Brymo** (dey bon am 9 May 1986) ril nem na **Olawale Ibrahim Ashimi** na Naija song raita, singa, musik pafoma, aktor, an e stil dey rait buk. Dem bon am for Okokomaiko an na dia e grow up, na sins wen e don dey for sekondri skul for 1999 e don dey rekod e musik dem. E sign Im rekod deal wit *Chocolate City* for 2010 bifor dem akius am for 2013 sey e fail tu pafom wetin e promise di rekod lebel. Brymo rilis his fest rekod albom wey e kol e nem *Brymstone* for 2007. E rilis his sekond albom for 2012 wey e koll dat one *The Son of a Kapenta*. E kom leta sing e singu musik dem laik *Ara*, *Good Morning* an *Go Hard*. For 20, October 2013, E rilis his third albom wey bi *Merchants, Dealers & Slaves*, an na dis two singu song e sing bifor dat taim som pipul wey dey kritisais musik dem giv beta koment for him musik.

For October 2014, Brymo rilis his nomba four studio albom wey bi *Tabula Rasa* an im musik wey bi *Fe Mi* na soft tradishonal musik. E rilis his nomba eight musik wey e pick from e oda song dem, e kom do dem togeda for e albom wey e kol *Trance*, for 8 December 2015. E do di song bikos of meni pipul wey dey for U.S an e konten som of e song wey dey e albom laik *Merchants, Dealers & Slaves and Tabula Rasa*. Brymo rilis his nomba five studio albom wey e kol *Klĭtôrĭs* for 9 May 2016; dey nominet am as di best: *R&B/Pop* Albom for di *Headies* 2016 an di albom as di albom of di year for di *Headies* 2018. For march 2018, Brymo rilis his nomba six albom wey pipul tok gud tin about wey  bi *Oṣó*, wey e mix wit Yoruba song, e sopot di albom wit song laik *Heya!* an *Bá’núsọ*. Brymo join bodi wit three memba of *Skata Vibration* tu fom *A.A.A*, wey bi band wey bi *alternative rock eponymous debut EP* wey dem rilis for August 2019.

E rilis his nomba seven albom for studio wey e koll *Yellow* for 1 April 2020; dem nominet am for di best alternative albom and albom of di year for di *Headies* 2020. Brymo rilis him song wey no long rish albom but wey e nem am *Libel* for 5 November 2020. E get faiv track dem,  Na *Bigfoot* prodiuz all di *EP* wit *'Deborah Prest* wey bi guest singa. For September 2021, Brymo rilis back to back: *Èsan and 9*, *Harmattan & Winter*, as him nomba eight an nine albom dem for studio. E rilis his nomba ten albom for studio wey bi *Theta* for 27 May 2022 wey di albom konten 10 track dem an na for Naija pidgin e rekod all di song dem. Brymo kom show *Mansa* for poblik an him nomba elevun studio albom as e fest poblik sound pafomans for *KAP Hub* for March 2023. Im don rilis three buk dem wey bi; *Oriri's Plight* for (2018), *Verses* for (2020) an *The Bad Tooth* for (2022). an e show for di fim dem like *Price of Admission* for (2021) an *Elesin Oba*, *The King's Horseman* for (2022).

=Im Studio Albom an Song Dem=

Brymstone (2007) 

The Son of a Kapenta (2012)

Merchants, Dealers & Slaves (2013) 

Tabula Rasa (2014) 

Klĭtôrĭs (2016) Oṣó (2018) 

Yellow (2020) 

9: Èsan (2021) 

9: Harmattan & Winter (2021) 

Theta (2022) 

Mansa (2023) 

Macabre (2023).

## E Fim Dem

Price of Admission (2021)

Elesin Oba, The King's Horseman (2022).

## Buk Dem Wey Im don Rait

Oriri's Plight (2018)

Verses (2020) 
 
The Bad Tooth (2022).

## Wie Dem Gada di Tori